સ્પંદન ટ્રસ્ટના સદસ્યો માટે પણ આ નવો જ અનુભવ હતો. જ્યારે ડોક્ટર મટીને એક દર્દીને માણસાઈથી જોવાની શરુઆત કરવામાં આવશે ત્યારે આપોઆપ દર્દીને ડોક્ટર પ્રત્યે માન થશે જ, અને તો જ એ દર્દી સાજો થશે. શારીરિક બિમારી દૂર કરી ડોક્ટર જો ફીનું બિલ મુકે એટલે દર્દીની માનસિક બિમારી શરુ થઈ જાય છે અને એમાંથી જ ક્યાંક ધીમે ધીમે એમનો સંબંધ લાગણીસભર રહેતો નથી. પણ આવા કાર્યક્રમો તબીબ વિદ્યાર્થીઓ દ્વારા સમયાંતરે કરવામાં આવશે તો ભવિષ્યમાં ડોક્ટરો તથા દર્દીઓ વચ્ચે વધુ સારી રીતે આત્મીયતા કેળવાશે. આવા જ સારા ઉદ્દેશ્યથી સ્પંદન ટ્રસ્ટના વાઈસ પ્રેસિડન્ટ ડો. કોમલ સરધારા દ્વારા આ કાર્યક્રમનું આયોજન કરવામાં આવ્યું હતું.